b"\n_START_ARTICLE_\nVitamina K\n_START_SECTION_\nEstructura qu\xc3\xadmica\n_START_PARAGRAPH_\nTotes les vitamines del grup de les vitamines K comparteixen una estructura d\xe2\x80\x99anell metil\xc2\xb7lat de naftoquinona, i varia a la cadena lateral alif\xc3\xa0tica unida a la posici\xc3\xb3 3 (vegeu figura 1). Filoquinona, tamb\xc3\xa9 coneguda com a vitamina K1, cont\xc3\xa9 invariablement en la cadena lateral alif\xc3\xa0tica quatre residus isoprenoides, un dels quals \xc3\xa9s insaturat._NEWLINE_La menaquinona presenta cadenes laterals constitu\xc3\xafdes per un nombre variable de residus isoprenoides insaturats; generalment aquests s\xc3\xb3n designats com MK-n, sent n el nombre d\xe2\x80\x99isoprenoides._NEWLINE_Generalment s\xe2\x80\x99accepta que la naftoquinona \xc3\xa9s el grup funcional, de manera que el mecanisme d\xe2\x80\x99acci\xc3\xb3 \xc3\xa9s similar per totes les vitamines K. No obstant, hi ha difer\xc3\xa8ncies substancials en relaci\xc3\xb3 a l\xe2\x80\x99absorci\xc3\xb3 intestinal, transport, distribuci\xc3\xb3 pels teixits i biodisponibilitat. Aquestes difer\xc3\xa8ncies s\xc3\xb3n causades per la diferent liposolubilitat de les cadenes laterals variables, i per les diferents matrius aliment\xc3\xa0ries en la qual es produeixen.\n_START_SECTION_\nQuantitats recomanades\n_START_PARAGRAPH_\nLa Ingesta Diet\xc3\xa8tica de Refer\xc3\xa8ncia dels Estats Units per una ingesta adequada de vitamina K per un home de 25 anys d\xe2\x80\x99edat \xc3\xa9s 120 micrograms/dia. La ingesta adequada d\xe2\x80\x99aquest fitonutrient per una dona adulta \xc3\xa9s de 90 micrograms/dia. Per infants aquesta quantitat \xc3\xa9s de 10-20 micrograms/dia, i per adolescents, de 15-100 micrograms/dia. El 2002 va ser descobert que per aconseguir la m\xc3\xa0xima carboxilaci\xc3\xb3 d\xe2\x80\x99osteocalcina, un individu hauria de prendre fins a 100\xc2\xa0\xc2\xb5g de vitamina K1. Com altres vitamines liposolubles(A,D,E), la vitamina K s\xe2\x80\x99emmagatzema en el teixit gras del cos hum\xc3\xa0.\n_START_SECTION_\nToxicitat\n_START_PARAGRAPH_\nEncara que la reacci\xc3\xb3 al\xc2\xb7l\xc3\xa8rgica per suplementaci\xc3\xb3 \xc3\xa9s possible, no s\xe2\x80\x99ha establert toxicitat per altes dosis de la forma filoquinona (vitamina K1) o menaquinona (vitamina K2) de la vitamina K i per tant no s\xe2\x80\x99ha establert un Nivell de Consum Tolerable._NEWLINE_No obstant, una forma sint\xc3\xa8tica de la vitamina K, la vitamina K3(menadiona), \xc3\xa9s manifestament t\xc3\xb2xica. De fet, la FDA ha prohibit la venda lliure d\xe2\x80\x99un exc\xc3\xa9s de suplements d\xe2\x80\x99aquesta forma sint\xc3\xa8tica de la vitamina perqu\xc3\xa8 altes dosis han causat reaccions al\xc2\xb7l\xc3\xa8rgiques, an\xc3\xa8mia hemol\xc3\xadtica, i citotoxicitat en c\xc3\xa8l\xc2\xb7lules del fetge.\n_START_SECTION_\nInteraccions amb altres medicaments\n_START_PARAGRAPH_\nLa menaquinona (vitamina K2) \xc3\xa9s capa\xc3\xa7 de bloquejar l\xe2\x80\x99acci\xc3\xb3 constrictora de la sang d\xe2\x80\x99anticoagulants com warfarina, que actua interferint en l\xe2\x80\x99acci\xc3\xb3 de la vitamina K1. Tamb\xc3\xa9 reverteix la tend\xc3\xa8ncia d\xe2\x80\x99aquests medicaments de causar calcificaci\xc3\xb3 de les art\xc3\xa8ries a llarg termini.\n_START_SECTION_\nFonts\n_START_PARAGRAPH_\nLa vitamina K1 la podem trobar principalment en hortalisses verdes com espinacs, bleda, i cols (per exemple coliflor, br\xc3\xb2quils, cols, cols arrissades, cols de Brussel\xc2\xb7les); algunes fruites com alvocat i kiwi tamb\xc3\xa9 presenten una quantitat important de vitamina K. Com a refer\xc3\xa8ncia, dos cullerades de julivert contenen el 153% de la quantitat di\xc3\xa0ria recomanada de vitamina K. Alguns olis vegetals, especialment soja, contenen vitamina K, per\xc3\xb2 a nivells que requeririen un alt consum cal\xc3\xb2ric per satisfer els nivells recomanats pel Departament d\xe2\x80\x99Agricultura dels Estats Units. _NEWLINE_Es pensa que l\xe2\x80\x99estreta uni\xc3\xb3 de la filoquinona a la membrana dels til\xc2\xb7lacoides dels cloroplasts \xc3\xa9s la causa de l\xe2\x80\x99escassa biodisponibilitat de la vitamina K en plantes verdes. Per exemple, els espinacs cuinats tenen un 4% de biodisponibilitat de filoquinona. No obstant, quan afegim margarina als espinacs, la biodisponibilitat s\xe2\x80\x99incrementa un 13% a causa de l\xe2\x80\x99augment de la solubilitat de la vitamina K als greixos._NEWLINE_La menaquinona-4 i menaquinona-7 (vitamina K2) s\xc3\xb3n presents a la carn, als ous, als productes l\xc3\xa0ctics i al natto, MK-4 \xc3\xa9s sintetitzat pels teixits animals, i la resta (MK-7) \xc3\xa9s sintetitzada per bacteris durant la fermentaci\xc3\xb3. Al natto el 0% de la vitamina K prov\xc3\xa9 de MK-4 i al formatge entre el 2 i el 7%%.\n_START_SECTION_\nDefici\xc3\xa8ncia\n_START_PARAGRAPH_\nLes dietes mitjanes no presenten normalment una falta de vitamina K i una defici\xc3\xa8ncia prim\xc3\xa0ria de vitamina K \xc3\xa9s estranya en adults sans. Com ha set mencionat pr\xc3\xa8viament, els infants nounats presenten un risc major de defici\xc3\xa8ncia. Altres poblacions amb una augmentada prevalen\xc3\xa7a de defici\xc3\xa8ncia de vitamina K inclou individus que pateixen problemes o malalties al fetge (per exemple alcoh\xc3\xb2lics), persones que pateixen fibrosi qu\xc3\xadstica, malalties inflamat\xc3\xb2ries a l\xe2\x80\x99intest\xc3\xad o aquells que recentment van rebre cirurgia abdominal. Grups que podrien patir defici\xc3\xa8ncia secund\xc3\xa0ria de vitamina K inclou bul\xc3\xadmics, persones que tenen dietes estrictes, i aquells que prenen anticoagulants. Altres medicaments que han estat associats amb una defici\xc3\xa8ncia de vitamina K inclou salicilats, barbit\xc3\xbarics, cefamandol, encara que el mecanisme \xc3\xa9s desconegut encara. No hi ha difer\xc3\xa8ncia entre sexes; tant homes com dones s\xc3\xb3n afectats de la mateixa manera. Alguns s\xc3\xadmptomes de defici\xc3\xa8ncia inclouen sagnat menstrual abundant en dones, an\xc3\xa8mia, blaus, i sagnat per les genives o pel nas._NEWLINE_L\xe2\x80\x99osteoporosi i malalties coron\xc3\xa0ries del cor estan estretament relacionades amb baixos nivells de vitamina K2 (menaquinona). La menaquinona no s\xe2\x80\x99inhibeix per salicilats com passa amb la vitamina K1, de forma que la suplementaci\xc3\xb3 de menaquinona pot alleujar la defici\xc3\xa8ncia cr\xc3\xb2nica de vitamina K causada per l\xe2\x80\x99\xc3\xbas d\xe2\x80\x99aspirina a llarg termini.\n_START_SECTION_\nDescobriment\n_START_PARAGRAPH_\nEl 1929, el cient\xc3\xadfic dan\xc3\xa8s Henrik Dam va investigar el paper del colesterol alimentant pollastres amb una dieta amb d\xc3\xa8ficit de colesterol. Despr\xc3\xa9s d\xe2\x80\x99unes setmanes, els animals desenvoluparen hemorr\xc3\xa0gies i comen\xc3\xa7aren a sagnar. Aquests defectes no es van poder restaurar afegint colesterol purificat a la dieta. Semblava que \xe2\x80\x93juntament amb el colesterol- un segon component havia set extret del menjar, i aquest component fou anomenat \xe2\x80\x9cKoagulationsvitamin\xe2\x80\x9d. La nova vitamina va rebre la lletra \xe2\x80\x9ck\xe2\x80\x9d perqu\xc3\xa8 els descobriments inicials havien set mostrats en una revista alemanya, en la qual va ser designada \xe2\x80\x9cVitamina de coagulaci\xc3\xb3\xe2\x80\x9d. _NEWLINE_Edward Adelbert Doisy, de la Universitat de Sant Llu\xc3\xads, va realitzar gran part del treball de recerca que va conduir al descobriment de l\xe2\x80\x99estructura i naturalesa qu\xc3\xadmica de la vitamina K._NEWLINE_Dam i Doisy van compartir el Premi Nobel de Medicina de 1943 pel seu treball en la vitamina K. Diversos laboratoris sintetitzaren el compost el 1939._NEWLINE_Durant diverses d\xc3\xa8cades el model de la defici\xc3\xa8ncia de la vitamina K dels pollets va ser l\xe2\x80\x99\xc3\xbanic m\xc3\xa8tode de quantificar la vitamina K en diversos menjars: els pollets tenien defici\xc3\xa8ncia de vitamina K i subseg\xc3\xbcentment alimentats amb quantitats conegudes de vitamina K contingudes en els aliments. La mesura en qu\xc3\xa8 la coagulaci\xc3\xb3 sangu\xc3\xadnia era restaurada per la dieta es prenia com indicador del contingut de vitamina K. Tres grups de f\xc3\xadsics independents van arribar a aquestes conclusions: Institut de Bioqu\xc3\xadmica, Universitat de Copenhage (Dam i Johannes Glavind); Universitat d\xe2\x80\x99Iowa, Departament de Patologia (Emory Warner, Kenneth Brinkhous, i Harry Pratt Smith), i la Mayo Clinic (Hugh Butt, Albert Snell, and Arnold Osterberg) El primer reportatge publicat d\xe2\x80\x99un tractament exit\xc3\xb3s amb vitamina K d\xe2\x80\x99hemorr\xc3\xa0gia perillosa per a la vida en un pacient amb icter\xc3\xadcia amb defici\xc3\xa8ncia de protrombina es va fer el 1938 per Smith, Warner i Brinkhous.\n_START_SECTION_\nFunci\xc3\xb3 a la c\xc3\xa8l\xc2\xb7lula\n_START_PARAGRAPH_\nLa funci\xc3\xb3 precisa de la vitamina K no va ser descoberta fins al 1974, quan tres laboratoris (Stenflo et al., Nelsestuen et al., i Magnusson et al.) a\xc3\xafllaren el factor protrombina (Factor II) depenent de la coagulaci\xc3\xb3 de la vitamina K de les vaques que rebien una alta dosi de l\xe2\x80\x99antagonista de la vitamina K, warfarina. Va quedar demostrat que mentre les vaques tractades amb warfarina tenien una forma de protrombina que contenia 10 residus d\xe2\x80\x99amino\xc3\xa0cids glutamat prop de l\xe2\x80\x99extrem amino terminal d\xe2\x80\x99aquesta prote\xc3\xafna, les vaques normals (no tractades) tenien 10 residus inusuals que van ser identificats qu\xc3\xadmicament com gamma-carboxiglutamat, o Gla. El grup carboxil extra al Gla va mostrar que la vitamina K tenia un paper en la reacci\xc3\xb3 de carboxilaci\xc3\xb3 en la qual Glu es convertia en Gla._NEWLINE_La bioqu\xc3\xadmica de com la vitamina K era utilitzada per convertir Glu en Gla havia set descrita durant els trenta anys anteriors en laboratoris acad\xc3\xa8mics arreu del m\xc3\xb3n. Dins de la c\xc3\xa8l\xc2\xb7lula, la vitamina K pateix reducci\xc3\xb3 d\xe2\x80\x99un electr\xc3\xb3 a una forma redu\xc3\xafda de vitamina K (anomenada vitamina K hidroquinona) per l\xe2\x80\x99enzim ep\xc3\xb2xid reductasa de la vitamina K (VKOR)). Un altre enzim despr\xc3\xa9s oxida la vitamina K hidroquinona per permetre la carboxilaci\xc3\xb3 de Glu a Gla; aquest enzim \xc3\xa9s anomenat gamma-glutamil carboxilasa o carboxilasa depenent de vitamina K. La reacci\xc3\xb3 de carboxilaci\xc3\xb3 nom\xc3\xa9s tendr\xc3\xa0 lloc si l\xe2\x80\x99enzim carboxilasa \xc3\xa9s capa\xc3\xa7 d\xe2\x80\x99oxidar la vitamina K hidroquinona a vitamina K ep\xc3\xb2xid al mateix temps; les reaccions de carboxilaci\xc3\xb3 i epoxidaci\xc3\xb3 semblen ser reaccions acoblades. L\xe2\x80\x99ep\xc3\xb2xid vitamina K \xc3\xa9s despr\xc3\xa9s reconvertit a vitamina K per l\xe2\x80\x99ep\xc3\xb2xid reductasa vitamina K. Aquests dos enzims comprenen l\xe2\x80\x99anomenat cicle de la vitamina K]. Una de les raons per la qual la vitamina K \xc3\xa9s rarament deficit\xc3\xa0ria en la dieta humana \xc3\xa9s perqu\xc3\xa8 la vitamina K \xc3\xa9s reciclada cont\xc3\xadnuament a les nostres c\xc3\xa8l\xc2\xb7lules._NEWLINE_La warfarina i altres drogues cumarina bloquegen l\xe2\x80\x99acci\xc3\xb3 de l\xe2\x80\x99ep\xc3\xb2xid reductasa vitamina K. Aix\xc3\xb2 provoca concentracions disminu\xc3\xafdes de vitamina K i vitamina K hidroquinona als teixits, aix\xc3\xad com el problema que la reacci\xc3\xb3 de descarboxilaci\xc3\xb3 catalitzada per la glutamil carboxilasa \xc3\xa9s ineficient. Aix\xc3\xb2 resulta en la producci\xc3\xb3 de factors de coagulaci\xc3\xb3 amb Gla inadequada. Sense Gla a l\xe2\x80\x99extrem amino d\xe2\x80\x99aquests factors ja no s\xe2\x80\x99uneixen establement a l\xe2\x80\x99endoteli dels vasos sanguinis i no poden activar la coagulaci\xc3\xb3 per permetre la formaci\xc3\xb3 d\xe2\x80\x99un co\xc3\xa0gul davant una lesi\xc3\xb3 al teixit. Tanmateix, \xc3\xa9s impossible predir quina dosi de warfarina donar\xc3\xa0 el grau desitjat de supressi\xc3\xb3 de la coagulaci\xc3\xb3. El tractament de warfarina ha de ser vigilat amb cura per evitar la sobredosi.\n_START_SECTION_\nProte\xc3\xafnes Gla\n_START_PARAGRAPH_\nActualment, les seg\xc3\xbcents prote\xc3\xafnes Gla han set caracteritzades al nivell d\xe2\x80\x99estructura prim\xc3\xa0ria: el factor II de coagulaci\xc3\xb3 de la sang (protrombina), factor VII, factor IX, i factor X, les prote\xc3\xafnes anticoagulants C i S, i el factor X dirigit a la prote\xc3\xafna Z. La prote\xc3\xafna Gla \xc3\xb2ssia osteocalcina, la calcificaci\xc3\xb3 que inhibeix la prote\xc3\xafna gla de la matriu (MGP), el creixement de les c\xc3\xa8l\xc2\xb7lules del gen que regula la detenci\xc3\xb3 de creixement espec\xc3\xadfic de prote\xc3\xafnes 6 (Gas 6), i les quatre prote\xc3\xafnes Gla transmembrana (TMGPs) la funci\xc3\xb3 de les quals \xc3\xa9s actualment desconeguda. La Gas 6 pot funcionar com un factor de creixement que activa el receptor Axl de la tirosina quinasa i estimula la proliferaci\xc3\xb3 cel\xc2\xb7lular o prev\xc3\xa9 l\xe2\x80\x99apoptosi en algunes c\xc3\xa8l\xc2\xb7lules. En tots els casos en els quals la seva funci\xc3\xb3 \xc3\xa9s coneguda, la pres\xc3\xa8ncia dels residus Gla en aquestes prote\xc3\xafnes esdevingu\xc3\xa9 essencial per l\xe2\x80\x99activitat funcional._NEWLINE_Se sap que les prote\xc3\xafnes Gla existeixen en una \xc3\xa0mplia varietat de vertebrats: mam\xc3\xadfers, aus, r\xc3\xa8ptils, i peixos. El ver\xc3\xad d\xe2\x80\x99un gran nombre de serps d\xe2\x80\x99Austr\xc3\xa0lia actua activant el sistema de coagulaci\xc3\xb3 de la sang humana. _NEWLINE_Notablement, en alguns casos l\xe2\x80\x99activaci\xc3\xb3 es duu a terme pels enzims de la serp que contenen Gla que s\xe2\x80\x99uneixen als endotelis dels vasos sanguinis humans i catalitzen la conversi\xc3\xb3 de factors de coagulaci\xc3\xb3 procoagulants en factors activats, portant a una indesitjada i potencialment mort\xc3\xadfera coagulaci\xc3\xb3._NEWLINE_Una altra classe interessant d\xe2\x80\x99invertebrats amb prote\xc3\xafnes que contenen Gla \xc3\xa9s sintetitzada pel peix cargol de ca\xc3\xa7a Conus geographus. Aquests cargols produeixen un ver\xc3\xad que cont\xc3\xa9 centenars de neuro-p\xc3\xa8ptids actius, o conotoxinas, que s\xc3\xb3n suficientment t\xc3\xb2xiques per matar un hum\xc3\xa0 adult. Diverses conotoxinas contenen entre dos i cinc residus Gla.\n_START_SECTION_\nFunci\xc3\xb3 en els bacteris\n_START_PARAGRAPH_\nMolts bacteris, com ara l\xe2\x80\x99Escherichia coli a l\xe2\x80\x99intest\xc3\xad gros, poden sintetitzar vitamina K2 (menaquinona), per\xc3\xb2 no la vitamina K1(filoquinona). En aquests bacteris, la menaquinona transferir\xc3\xa0 dos electrons entre dos mol\xc3\xa8cules petites diferents, en un proc\xc3\xa9s anomenat respiraci\xc3\xb3 anaer\xc3\xb2bica. Per exemple, una mol\xc3\xa8cula petita amb un exc\xc3\xa9s d\xe2\x80\x99electrons (tamb\xc3\xa9 anomenada donador d\xe2\x80\x99electrons) com ara el lactat, formiat, o NADH, amb l\xe2\x80\x99ajut d\xe2\x80\x99un altre enzim, passar\xc3\xa0 dos electrons a la menaquinona. La menaquinona, amb l\xe2\x80\x99ajut d\xe2\x80\x99un altre enzim, transferir\xc3\xa0 al seu torn aquests dos electrons a un oxidant adequat, com ara fumarat o nitrat(tamb\xc3\xa9 anomenat acceptor d\xe2\x80\x99electrons). L\xe2\x80\x99addicci\xc3\xb3 de dos electrons al fumarat o al nitrat convertir\xc3\xa0 la mol\xc3\xa8cula a succinat o nitrit + aigua, respectivament. Algunes d\xe2\x80\x99aquestes reaccions generen una font d\xe2\x80\x99energia cel\xc2\xb7lular, ATP, d\xe2\x80\x99una manera similar a la respiraci\xc3\xb3 de la c\xc3\xa8l\xc2\xb7lula eucariota aer\xc3\xb2bia, excepte que l\xe2\x80\x99acceptor final d\xe2\x80\x99electrons no \xc3\xa9s oxigen molecular, sin\xc3\xb3 fumarat o nitrat. (A la respiraci\xc3\xb3 aer\xc3\xb2bia, l\xe2\x80\x99oxidant final \xc3\xa9s oxigen molecular (O2), que accepta quatre electrons d\xe2\x80\x99un donador d\xe2\x80\x99electrons com ara NADH per ser convertit en aigua). L\xe2\x80\x99Escherichia coli pot dur a terme la respiraci\xc3\xb3 aer\xc3\xb2bia i la respiraci\xc3\xb3 anaer\xc3\xb2bia mediada per menaquinona.\n_START_SECTION_\nInjecci\xc3\xb3 de Vitamina K en nou nats\n_START_PARAGRAPH_\nEls nadons es troben particularment davant un risc de defici\xc3\xa8ncia de vitamina K tenint en compte que els factors de coagulaci\xc3\xb3 de la sang en els nadons tenen del 30 a 60% dels valors dels adults per causa de la menor s\xc3\xadntesi de precursors de prote\xc3\xafnes i de l\xe2\x80\x99esterilitat de les entranyes. Els nadons prematurs es troben en un risc fins i tot major d\xe2\x80\x99aquesta defici\xc3\xa8ncia. La llet humana cont\xc3\xa9 entre 1 i 4 mil\xc2\xb7ligrams/litre de vitamina K1, mentre la llet de f\xc3\xb3rmula derivada pot contenir m\xc3\xa9s de 100 micrograms/litre en f\xc3\xb3rmules suplementades. Les concentracions de vitamina K2 en llet humana semblen ser menors que les de vitamina K1. S\xe2\x80\x99estima que hi ha una incid\xc3\xa8ncia de 0,25 a 1,7% de defici\xc3\xa8ncia de vitamina K sagnat durant la primera setmana de la vida de l\xe2\x80\x99infant amb una prevalen\xc3\xa7a de 2-10 casos per cada 100.000 naixements.\n_START_SECTION_\nEstats Units\n_START_PARAGRAPH_\nCom a resultat dels successos d\xe2\x80\x99hemorr\xc3\xa0gia per defici\xc3\xa8ncia de vitamina K, el Comit\xc3\xa9 de Nutrici\xc3\xb3 de l\xe2\x80\x99Acad\xc3\xa8mia Americana de Pediatres va recomanar administrar entre 0,5 i 1\xc2\xa0mg de vitamina K1 a tots els nadons breument despr\xc3\xa9s del naixement.\n_START_SECTION_\nRegne Unit\n_START_PARAGRAPH_\nAl Regne Unit la vitamina \xc3\xa9s administrada en nounats ja sigui com una \xc3\xbanica injecci\xc3\xb3 en n\xc3\xa9ixer o tres dosis orals que se li donen en n\xc3\xa9ixer i despr\xc3\xa9s passar el primer mes de vida.\n_START_SECTION_\nControv\xc3\xa8rsia\n_START_PARAGRAPH_\nLa controv\xc3\xa8rsia va sorgir a principis del 90 en relaci\xc3\xb3 amb aquesta pr\xc3\xa0ctica quan es van publicar dos estudis que suggerien una relaci\xc3\xb3 entre l\xe2\x80\x99administraci\xc3\xb3 parenteral de vitamina K i el c\xc3\xa0ncer infantil. No obstant, els precaris m\xc3\xa8todes i la petita grand\xc3\xa0ria de les mostres van desacreditar aquests estudis, i la revisi\xc3\xb3 de l\xe2\x80\x99evid\xc3\xa8ncia publicada l'any 2000 per Ross i Davies mostr\xc3\xa0 l\xe2\x80\x99abs\xc3\xa8ncia de relaci\xc3\xb3 entre ambdues.\n_START_SECTION_\nVitamina K i salut dels ossos\n_START_PARAGRAPH_\nRecentment la vitamina K ha set lloada pel seu potencial paper en el creixement de la massa \xc3\xb2ssia. Els estudis han provat que la complementaci\xc3\xb3 de vitamina K promou els processos d\xe2\x80\x99osteoporosis i alenteix els processos dels osteoclasts via uni\xc3\xb3 de calci. Al Jap\xc3\xb3, una forma de la vitamina K2 \xc3\xa9s reconeguda com un tractament per l\xe2\x80\x99osteoporosi._NEWLINE_No obstant, els efectes a llarg termini i els beneficis s\xc3\xb3n desconeguts i presenten controv\xc3\xa8rsia. Les dades de l\xe2\x80\x99Estudi de Salut d\xe2\x80\x99Infermeres del 1998 van mostrar una relaci\xc3\xb3 inversa entre la dieta de vitamina K1 i el risc de fractura del maluc. Despr\xc3\xa9s d\xe2\x80\x99haver set donats 110 micrograms/dia de vitamina K, els resultats principals mostraren que les dones que consumien enciam un o m\xc3\xa9s cops al dia tenien un risc significativament menor de fractura del maluc que les dones que consumien enciam un o menys cops cada setmana. A m\xc3\xa9s, la ingesti\xc3\xb3 elevada de vitamina D per\xc3\xb2 la ingesti\xc3\xb3 redu\xc3\xafda de vitamina K encara poden presentar un major risc de fractura del maluc insinuant una relaci\xc3\xb3 entre les dos vitamines._NEWLINE_Altres estudis han demostrat que els antagonistes de la vitamina K porten a una calcificaci\xc3\xb3 r\xc3\xa0pida de l\xe2\x80\x99ep\xc3\xadfisi i de la l\xc3\xadnia Epifisi\xc3\xa0ria en ratolins i altres animals, causant una seriosa disminuci\xc3\xb3 del creixement ossi. Aix\xc3\xb2 \xc3\xa9s causat per defectes en la osteocalcina i la prote\xc3\xafna Gla de la matriu. La seva funci\xc3\xb3 prim\xc3\xa0ria \xc3\xa9s evitar la calcificaci\xc3\xb3 excessiva dels ossos i cart\xc3\xadlags. La vitamina K \xc3\xa9s important en el proc\xc3\xa9s de carboxilaci\xc3\xb3 d\xe2\x80\x99\xc3\xa0cid glut\xc3\xa0mic (Glu) en aquestes a \xc3\xa0cid gamma-carboxiglut\xc3\xa0mic (Gla), activant la prote\xc3\xafna.\n_START_SECTION_\nVitamina K i malaltia d'Alzheimer\n_START_PARAGRAPH_\nLa recerca relacionada amb les propietats antioxidants de la vitamina K indica que la concentraci\xc3\xb3 de vitamina K en la circulaci\xc3\xb3 \xc3\xa9s menor en els portadors del gen APOE4 i estudis recents han revelat la seva habilitat per inhibir la mort cel\xc2\xb7lular per oxidaci\xc3\xb3 a les c\xc3\xa8l\xc2\xb7lules nervioses. S\xe2\x80\x99ha proposat que la vitamina K pot tenir un efecte en el dany neuronal i la suplementaci\xc3\xb3 pot tenir beneficis en el tractament d\xe2\x80\x99aquesta malaltia, encara que \xc3\xa9s necess\xc3\xa0ria m\xc3\xa9s recerca en aquesta \xc3\xa0rea.\n_START_SECTION_\n\xc3\x9as t\xc3\xb2pic de la Vitamina K\n_START_PARAGRAPH_\nLa vitamina K pot ser aplicada generalment, t\xc3\xadpicament com una crema de 5%, per disminuir els hematomes postoperatoris d\xe2\x80\x99injeccions o cirurgia est\xc3\xa8tica, capil\xc2\xb7lars trencats (aranyes vasculars), per tractar ros\xc3\xa0cia i per ajudar en l\xe2\x80\x99esvaniment de la hiperpigmentaci\xc3\xb3 i cercles foscos sota l\xe2\x80\x99ull.\n_START_SECTION_\nVitamina K i c\xc3\xa0ncer\n_START_PARAGRAPH_\nMentre investigadors al Jap\xc3\xb3 estan estudiant el paper de la vitamina K2 en la prevenci\xc3\xb3 de la p\xc3\xa8rdua d\xe2\x80\x99os en dones amb malaltia hep\xc3\xa0tica, descobriren un altre possible efecte d\xe2\x80\x99aquest fitonutrient. Aquest estudi de dos anys que va involucrar 21 dones amb cirrosi hep\xc3\xa0tica viral va descobrir que les dones en el grup suplementari eren un 90% menys propenses a desenvolupar un c\xc3\xa0ncer hep\xc3\xa0tic. Un estudi alemany en homes amb c\xc3\xa0ncer de pr\xc3\xb2stata va trobar una relaci\xc3\xb3 inversa significativa entre el consum de vitamina K2 i el c\xc3\xa0ncer de pr\xc3\xb2stata avan\xc3\xa7at.\n_START_SECTION_\nVitamina K com ant\xc3\xaddot contra l'enverinament per cumarines\n_START_PARAGRAPH_\nLa vitamina K \xc3\xa9s un aut\xc3\xa8ntic ant\xc3\xaddot per l\xe2\x80\x99enverinament per cumarines com ara la bromadiolona, que podem trobar comunament en rodenticides. Les cumarines presenten propietats anticoagulat\xc3\xb2ries i rodenticides perqu\xc3\xa8 poden bloquejar completament la s\xc3\xadntesi de vitamina K al fetge, especialment en rosegadors. La mort \xc3\xa9s normalment el resultat d\xe2\x80\x99una hemorr\xc3\xa0gia interna. El tractament normalment consisteix en repetides dosis intravenoses de vitamina K, seguides per dosis en forma de pastilles durant almenys dues setmanes, amb possibilitat d\xe2\x80\x99elevar-se a dos mesos, despr\xc3\xa9s. Si \xc3\xa9s detectat a temps, el pron\xc3\xb2stic \xc3\xa9s bo, fins i tot quan s\xe2\x80\x99han ingerit grans quantitats."